Ābdul Hāmid
Ābdul Hāmid (bengali keeles আব্দুল হামিদ; sündinud 1. jaanuaril 1944) on Bangladeshi poliitik, kes oli 24. aprillist 2013 kuni 24. aprillini 2023 Bangladeshi president. Ābdul Hāmid on hariduselt jurist. Ta on Rahvaliiga (Awami League) liige. Aastatel 1970–2009 on ta seitsmel korral parlamenti valitud. 2009. aastast kuni presidendiks valimiseni oli ta parlamendi esimees. Pärast Jillur Rahmāni surma märtsis 2013 sai temast presidendi kohusetäitja. 22. aprillil valis parlament ta presidendiks. Ta oli ainus kandidaat.